Document ID: /roh_data/filtered/fineweb-2-filterrobots_roh.jsonl.gz/8641

Actualmain vegn la halla polivalenta da Lai duvrada per da tuttas occurrenzas grondas. En emprima lingia è ella ina halla da gimnastica per scolars ed uniuns da sport. Ella è però er il sulet bajetg en la regiun, che porscha plaz per occurrenzas grondas, concerts e represchentaziuns da teater.
La PCD locala da Vaz n’è betg cuntenta cun il status quo. Tenor ella saja quai grev d'unir tut ils interess. Uschia na possia la halla durant occurrenzas grondas betg vegnir duvrada per il sport. Era l’acustica en la halla na saja betg buna.
Il cussegl communal da Vaz ha incumbensà la suprastanza da sclerir, sch’i fa da basegns da construir ina halla multifuncziunala per las differentas occurrenzas.
RR Novitads 06:00